La regidoria de Medi Ambient es coordina amb la Conselleria per tramitar la llicència ambiental de la fàbrica de Crown
04 de setembre 2017

![](/media/vm5bdpiz/97-img_5350-c.jpg)  
  
  

La regidora de Medi Ambient, Teresa García, ha mantingut una reunió amb la conselleria d'Agricultura, Medi Ambient, Canvi Climàtic i Desenvolupament Rural per facilitar la tramitació de l'autorització ambiental integrada per a l'empresa Crown, que va a implantar-se a Parc Sagunt. L'objectiu és coordinar tota la tramitació administrativa que correspon a les empreses que volen instal·lar-se en este parc empresarial.

La Generalitat és l'encarregada d'atorgar esta llicència, necessària per a l'activitat de l'empresa Crown. Teresa García ha explicat que Crown **“fabrica envasos metàl·lics, i pels dissolvents que utilitza per cobrir les llandes està sotmesa al règim d'autorització ambiental integrada, llicència que no correspon a l'Ajuntament atorgar. Per açò, de la mateixa manera que s'ha treballat des del departament d'Urbanisme i Activitats de forma coordinada dins de l'Ajuntament, ara ampliem esta coordinació també a la part corresponent a la Conselleria”**.

La regidora ha declarat que l'Ajuntament busca acompanyar a les inversions que es localitzen a Sagunt perquè tinguen una tramitació administrativa **“el més curta possible”** i ajustada a allò que demanen i se'ls requereix des de la legalitat corresponent a cada tipus d'activitat que volen implantar.

García assegura que el departament de Medi Ambient està **“content amb la rebuda que han tingut en Conselleria”** i ha agraït que esta faça **“un esforç considerable amb estes tramitacions”**.

​

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-medi-ambient-es-coordina-amb-la-conselleria-per-tramitar-la-llicencia-ambiental-de-la-fabrica-de-crown/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-medi-ambient-es-coordina-amb-la-conselleria-per-tramitar-la-llicencia-ambiental-de-la-fabrica-de-crown/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-medi-ambient-es-coordina-amb-la-conselleria-per-tramitar-la-llicencia-ambiental-de-la-fabrica-de-crown/ "Linked In")
*   [](mailto:?body=https://aytosagunto.es/va/actualitat/la-regidoria-de-medi-ambient-es-coordina-amb-la-conselleria-per-tramitar-la-llicencia-ambiental-de-la-fabrica-de-crown/)